**Pokyny riaditeľa školy, ktoré upravujú podmienky prevádzky Základnej školy na Devínskej ulici 12 v Nových Zámkoch od 2.9.2021**

Pokyny pre zákonných zástupcov a žiakov školy

* Dieťa vchádza do areálu bez doprovodu rodičov s rúškom na tvári.
* Do areálu školy je prísny zákaz vstupu všetkých osôb, okrem žiakov a zamestnancov školy.
* Prosíme, aby sa rodičia nezhromažďovali pred bránou školy. Žiak má možnosť využívať všetky vstupy do areálu školy.
* Pred vstupom do priestorov školy prejde dieťa ranným filtrom ( meranie teploty, dezinfekcia rúk).
* 02.09.2021 odovzdá zákonný zástupca žiaka vyhlásenie o bezpríznakovosti cez Edupage. Vyhlásenie môže byť staré maximálne 24 hodín.
* Rodič predkladá po každom prerušení dochádzky do školy v trvaní 3 a viac po sebe nasledujúcich kalendárnych dní (vrátane víkendov a sviatkov elektronicky cez Edupage vyhlásenie o bezpríznakovosti žiaka, pokiaľ sa náš okres nenachádza v zelenej farbe podľa COVID Automatu.
* V prípade, že rodič nepredloží „Písomné vyhlásenie o bezpríznakovosti“, sa žiak považuje za príznakového, a je potrebné, aby rodič kontaktoval všeobecného lekára pre deti a dorast, ktorý ho bude ďalej usmerňovať. Pokiaľ žiak prišiel do školy v sprievode rodiča, nebude mu umožnený vstup do školy a odchádza s rodičom domov. Ak neprišiel žiak v sprievode rodiča, bude žiak umiestnený do izolačnej miestnosti a bezodkladne budeme kontaktovať rodiča.
* Vo vnútorných priestoroch školy, učebne, chodby, ŠKD i v priestoroch ŠJ musí mať dieťa nasadené rúško.
* Ranná družina začína od 6:30 hod. do 7:00 hod. Zberná trieda nebude.
* Od 7:00 hod. idú žiaci do svojich tried. Dozor nad žiakmi 1. stupňa vykonáva dozorkonajúci pedagóg. Od 7:30 hod. sú triedne učiteľky 1. stupňa vo svojich triedach. Dozor nad žiakmi 2. stupňa vykonáva v B-bloku dozorkonajúci pedagóg od 7:15 hod.
* Prestávky trávia deti v triedach. Pohybovú prestávku, ak to počasie dovolí môžu tráviť vonku, v areáli školy pod dozorom triednej učiteľky alebo dozorkonajúcich pedagógov.
* Telesnú a športovú výchovu organizuje pedagóg v prípade priaznivých klimatických podmienok v exteriéri (školský dvor, okolie školy, park a pod.) formou, ktorá nepredstavuje zvýšené epidemiologické riziko prenosu infekčného ochorenia COVID-19.
* Je zakázané používať látkové uteráky. Nahradené sú papierovými utierkami.
* Deti budú poučené o pravidelnom a dôkladnom umývaní rúk teplou vodou, mydlom a dezinfekčnými prostriedkami.
* Po ukončení vyučovania sa žiaci s pedagógom presunú ku svojim skrinkám za účelom prezuť sa
* Žiaci, ktorí sa nestravujú v školskej jedálni odchádzajú domov. Ostatní žiaci sa presúvajú so svojou skupinou v sprievode pedagóga do jedálne. V interiéri má žiak aj zamestnanec školy nasadené rúško. Dolu si ho dávajú až pri samotnej konzumácii jedla. Na chodbe pri jedálni si vydezinfikujú ruky. Po obede „nedružinári“ odchádzajú domov. K bráne školy idú v sprievode triednej učiteľky.
* Prevádzka ŠKD ( popoludňajšia ) je do 17:00 hod.
* Ak žiak v priebehu dňa vykáže niektoré z možných príznakov COVID-19, je umiestnený do samostatnej miestnosti a kontaktujeme zákonných zástupcov, ktorí sú povinní ho vyzdvihnúť. O podozrení na nákazu škola informuje RÚVZ Nové Zámky. Pokiaľ žiak nepríde do školy, zákonný zástupca je povinný okamžite informovať ZŠ o dôvode jeho neprítomnosti prostredníctvom triedneho učiteľa.
* Zákonný zástupca zodpovedá za dodržiavanie hygienicko-epidemiologických opatrení pri príchode žiaka do ZŠ a pri odchode žiaka zo ZŠ ( 2 rúška, papierové vreckovky, nosenie rúšok, dodržiavanie odstupov, dezinfekcia rúk).
* Dieťa musí v priestoroch budovy používať rúško. Na chodbe dodržiavajú žiaci 2 m odstupy od skupín, žiakov a zamestnancov školy.
* Rodič môže svojím rozhodnutím ospravedlniť žiaka na 5 po sebe idúcich vyučovacích dní. Pri absencii viac ako 5 po sebe idúcich vyučovacích dní z dôvodu ochorenia musí predložiť „Potvrdenie o chorobe“ od všeobecného lekára pre deti a dorast, v opačnom prípade pôjde o neospravedlnenú neprítomnosť na vyučovaní, ktorá môže mať za následok zhoršenú známku zo správania, prípadne nutnosť vykonať komisionálne skúšky.

Veríme, že dôsledným dodržiavaním týchto pokynov eliminujeme možné riziko nákazy Covid-19 v priestoroch našej školy a spoločne ochránime naše deti.

V Nových Zámkoch dňa 27.08.2021

Mgr. Gabriel Dékány, riaditeľ školy